Hrvatski sabor
20121128

intenzivno su se povećavale potpore u poljoprivredi. Od 1 milijardu i 600 milijuna do 3 milijarde 670 milijuna u 2011. Potpore su se odnosile između ostalog na izravna plaćanja, podizanje trajnih nasada, na investicije, pa je npr. u tom sektoru nekih tisuću novih modernih farmi izgrađeno. Sve je to bilo u funkciji konkurentnosti poljoprivrednih proizvoda, npr. proizvodnja mlijeka sa 530 milijuna litara ili kilograma kako se sad govori na 680 milijuna litara je podignuta, dakle povećanje je za 150 milijuna litara, a što se tiče poglavlja 12. moram vam reći veliki uspjeh 91,9% je EU u suglasnosti u mlijeku. Veliki je to i dobar, odličan, i za čestitati postotak zahvaljujući našim kolegama veterinarima i upravi tadašnjoj za veterinarstvo. Posađeno je 10 tisuća novih hektara vinograda, pa sa 20 tisuća danas imamo 30 tisuća. Od 10 tisuća novih, imamo oko 10 tisuća novih modernih voćnjaka. Ali nije se samo o tome razmišljalo, razmišljalo se kamo će i na koji način će se čuvati to voće, pa je jednako tako sufinancirana izgradnja novih 12 ULO hladnjača kapaciteta oko 40 tisuća tona.